**Virginia Maestro Díaz**, nada o 29 de setembro de 1982 en Linares (Xaén), é unha cantante e cantautora andaluza. Deuse a coñecer no programa de televisión Operación Triunfo (2008). Arestora pertence ó grupo Labuat que ven sendo a voz cantante.

Biografía
---------

Virginia pasou a súa adolescencia entre Córdoba e Mairena del Aljarafe (Sevilla), cidade onde estudou Maxisterio musical e na que foi Soprano do Coro da Universidade de Sevilla.

Dende cativa toca a guitarra de xeito autodidacta despois de compó-la súa primeira canción ós 12 anos de idade. Desde os 15 anos participou como vocalista en diversas bandas: *Fundación Virginia*, *Little Vicky & the Shout Band*, **7Funk**, *The Flik Flak Duo e Boogie Flu*. Os seus proxectos musicais ampliábanse coa participación en multitude de jam sessions de jazz e blues, compartindo escenario con bandas tales como *Black Jack Bob & the New Deal* *ou Mingo & The Blues Intruders*, esta última do que fora armonicista de Caledonia Blues Band, Mingo *Balaguer*.

O seu desexo de obter unha carreira discográfica levoulle a se presentar ós castings da segunda e terceira edición de Operación Triunfo, así como ó que realizaba o grupo La Oreja de Van Gogh para elixir nova vocalista.

### Operación Triunfo

Deuse a coñecer como concursante na sexta edición de Operación Triunfo. O seu estilo senlleiro e timbre vocal atraeu a un amplo e enchente apoio do público.

Os seus primeiros éxitos de vendas chegaron namentres estaba dentro do programa, cando a súa versión do tema *Creep* de Radiohead chegou ó número 1 de iTunes. Os temas *My baby just cares for me* e *Moonlight Shadow* tamén acadaron o primeiro posto na devandita lista. Outros cinco dos temas gravados por ela: *Lovefool*, *Cómo hablar*, **Isla de palma**, *I love to love* e *I'll stand by you* chegron os postos 2, 19, 22, 30, e 56, respectivamente.

O 22 de xullo do 2008 proclamouse gañadora do concurso co 55% dos votos, conseguindo deste xeito un contrato discográfico con Sony BMG.

### Labuat

*Artigo principal**:* Labuat.
O 5 de decembro de 2008 anunciouse o nome baixo o cal editaría o seu primeiro traballo discográfico. Así nacía Labuat, proxecto artístico que se define coma un "triángulo equilátero" composto por 3 vértices: The Pinker Tones, Risto Mejide e a propia Virginia Maestro. Presentouse oficialmente ós medios nunha rolda de prensa celebrada no Círculo de Bellas Artes de Madrid o 4 de febreiro do 2009. Froito deste proxecto é o seu álbum debut, de título homónimo, que foi publicado o 24 de febreiro do 2009 e debutou no posto número 2 das listas españolas.

Discografía
-----------

### Álbums de estudio

* *Labuat* (2009)
* *Dulce Hogar* (2011)
* "Night and Day" (2013)
* "BlueBird" (2015)

### Sinxelos

* *Soy tu aire* (2009)
* *De pequeño* (2009)
* *Carta de Otoño* (2009)
* *The Time Is Now* (2011)

### Videoclips

* *Soy tu aire* (2009)
* *De pequeño* (2009)
* *The Time Is Now* (2011)

### Outros álbums

* *Agua* (álbum conxunto de OT 2008)

Filmografía
-----------

* *Muñecas* (2010) — Curtametraxe xunto á actriz Victoria Vera.
* *Late* (2010) — Curtametraxe xunto á súa ex-compañeira Tania G.
* *Day-57* (2010) — Película dirixida por James J. Wilson.

Premios e candidaturas
----------------------

| Ano | Categoría | Premio | Resultado |
| --- | --- | --- | --- |
| 2009 | Disco do ano de TVE | Nomeada |
| Revelación do ano | Must! Awards | Nomeada |

Notas
-----

1. ↑  Virginia: "Puedo defender Labuat donde sea, incluido en OT" Arquivado 06 de marzo de 2009 en Wayback Machine. *Qué.es*
2. ↑  Cumpleaños de Virginia Maestro Arquivado 02 de febreiro de 2009 en Wayback Machine. *BlueBBVA*
3. ↑  Ficha de Virginia Maestro Arquivado 28 de xullo de 2009 en Wayback Machine. *Operación Triunfo.com*
4. ↑  "Breve autobiografía musical". Arquivado dende o orixinal o 24 de decembro de 2009. Consultado o 04 de agosto de 2009.
5. ↑  "Virginia Maestro: perfil y trayectoria artística". Arquivado dende o orixinal o 23 de marzo de 2009. Consultado o 04 de agosto de 2009.
6. ↑  Entrevista a Virginia Maestro (26/09/2008) -parte I-
7. ↑  Las teorías de Iván sobre Mimi 08-06-08 (youtube.com)
8. ↑  Virginia arrasa en Itunes Arquivado 22 de setembro de 2008 en Wayback Machine. *Corazón digital.com*
9. ↑  Virginia gana la final de 'OT' *El Periódico.com*
10. ↑  "LABUAT, nombre del proyecto de Virginia Maestro". Arquivado dende o orixinal o 17 de febreiro de 2009. Consultado o 04 de agosto de 2009.
11. ↑  "Virginia ahora es Labuat". Arquivado dende o orixinal o 06-03-2009. Consultado o 04-08-2009.
12. ↑  Rueda de prensa de presentación de Labuat *Telecinco.es*
13. ↑  "Lista Afyve de ventas de discos de música do 23 de febreiro ao 1 de marzo de 2009". Arquivado dende o orixinal o 22 de abril de 2009. Consultado o 04 de agosto de 2009.
14. ↑  "AGUA" EL DISCO DE OPERACIÓN TRIUNFO 2008 Arquivado 04 de xaneiro de 2010 en Wayback Machine. *Vale Music.com*

Véxase tamén
------------

### Ligazóns externas

* Páxina oficial de Labuat *(en castelán)*
* Labuat*(en castelán)* en YouTube

|  |  |  |
| --- | --- | --- |
| Predecesor:**Lorena Gómez** | **Gañadores de Operación Triunfo**2008 | Sucesor:**Mario Álvarez** |

|  |  |
| --- | --- |
| Control de autoridades | 
* Wd: Q3325098
* WorldCat
* VIAF: 100945331
* BNE: XX4848745
* Discogs: 1379254
* Europeana: ID
* Genius: Virginia-maestro
* IMDb: nm3069152
* ISNI: 0000000071648825
* MusicBrainz: ID
* Songkick: 4425853
* TMDb: 2602845

 |